เข้าใจผู้ชายรวย ปรับเปลี่ยนวิถีชีวิตเพื่อให้พบผู้ชายรวย พบปะผู้ชายรวยในถิ่นของเขา
แม้ว่าความร่ำรวยจะเป็นแนวคิดที่อิงกับการเปรียบเทียบ แต่หลายคนก็เชื่อมโยงเรื่องความร่ำรวยกับการเป็น “เศรษฐี” การจะหาจำนวนเศรษฐีที่เป็นชายโสดในประเทศไทยหรือในโลกแบบเป๊ะๆ นั้นไม่ใช่เรื่องที่ทำได้ง่ายๆ  แต่ที่แน่ๆ คือโดยรวมแล้วคนที่เป็นเศรษฐีมีจำนวนมากขึ้น เพราะที่จริงแล้ว 1 ใน 13 ครอบครัว (ทุกประเภท) ในประเทศสหรัฐอเมริกามีทรัพย์สินอย่างน้อย 30 ล้านบาท และ 1 ใน 100 ครอบครัวมีทรัพย์สินอย่างน้อย 750 ล้านบาท  พวกเขาหาเงินมาจากไหน หลายทางมาก ผู้ชายที่รวยมากๆ มักจะทำธุรกิจ โดยมีรายได้จากกองทุนป้องกันความเสี่ยงและจากแหล่งรายได้อื่นๆ ที่เกี่ยวกับการเงินและการลงทุน จำนวนผู้ชายที่มีรายได้สูงมากจากการทำงานด้านเทคโนโลยีและผู้ประกอบการเว็บไซต์มีมากขึ้น ส่วนธุรกิจด้านอสังหาริมทรัพย์ สื่อ กีฬาและความบันเทิง น้ำมันและเชื้อเพลง และกิจการประเภทอื่นๆ ก็ยังเป็นอาชีพที่ทำกำไรมหาศาลและเป็นที่นิยมกันอยู่ นอกจากนี้ยังมีผู้ชายอีกมากที่มีรายได้สูงจากการทำงานด้านการแพทย์ ทันตแพทย์ กฎหมาย วิศวกร และที่ต้องไม่ลืมเด็ดขาดคือพวกที่มีออฟฟิศส่วนตัวอยู่ตรงมุมห้อง ซึ่งก็คือพวกผู้บริหารสูงสุดนั่นเอง โดยทั่วไปพวกเขาจะทำงานสัปดาห์ละประมาณ 60 - 80 ชั่วโมงและมักจะร่ำรวยจากการสร้างเนื้อสร้างตัวด้วยตัวเอง พวกเขาเรียนเก่ง รับความเสี่ยงที่คำนวณไว้แล้ว และมีแผนระยะยาว และพวกเขายังเป็นคนที่มีพลังล้นเหลือ มีวิสัยทัศน์ และมั่นใจในตัวเองมากๆ บางคนก็ใช้ชีวิตแบบติดดินอย่างไม่น่าเชื่อ และโดยทั่วไปจะเป็นคนมองโลกในแง่ดี รู้ว่าตัวเองไม่ได้เป็นคนที่เก่งที่สุดในห้อง หรืออย่างน้อยก็ไม่ได้เก่งไปเสียทุกเรื่อง เพราะฉะนั้นพวกเขาจะอยู่ท่ามกลางคนที่สามารถช่วยเติมเต็มในส่วนที่เขาขาดและความฝันของเขาได้ แต่ความมั่นใจของเขาก็มักจะลามไปถึงพฤติกรรมหลงตัวเองด้วย และพวกเขาก็มักจะขาดความเข้าใจคนอื่น ความรู้สึกที่ว่าตัวเองมีสิทธิ์เหนือคนอื่นไม่ใช่เรื่องแปลกสำหรับพวกเขาเลย แน่นอนว่าผู้ชายแต่ละคนไม่เหมือนกัน แต่พวกเขาก็มีบางสิ่งที่เหมือนกันอยู่  พวกเขามักจะประทับใจผู้หญิงที่สุขภาพดี มีเสน่ห์ และแต่งตัวดี และพวกเขาก็มีแนวโน้มที่รู้สึกว่าตัวเองมีสิทธิ์ (คำนี้อีกแล้ว) ในตัว “ผู้หญิงสวยที่เหมาะควงออกงาน” หรือผู้หญิงที่สามารถวางแผนตารางงานสังคม รับรองแขกเหรื่อ อะไรประมาณนี้ได้ แต่พอสำรวจออกมา ประมาณ 90% ของผู้ชายที่ประสบความสำเร็จอย่างมากหรือประสบความสำเร็จในระดับหนึ่งต้องการผู้หญิงที่มีสมองและคนที่ประสบความสำเร็จเหมือนกัน ซึ่งอันที่จริงแล้วบางคนก็บอกว่าผู้ชายรวยจำนวนมากให้ความสำคัญกับความฉลาดมากกว่าความสวย  งานวิจัยพบว่า ถ้าผู้ชายมีตำแหน่งทางสังคมที่สูงกว่าผู้หญิง พวกเขามักจะเลือกคนรักที่เป็นผู้หญิงสาวๆ สวยๆ แต่ถ้าทั้งคู่มีตำแหน่งทางสังคมเท่าๆ กัน สติปัญญา การมีจิตใจดี และการมีอารมณ์ขันที่ดีจะนำโด่ง  แต่ไม่ว่าจะอย่างไร พวกเขาก็รู้ได้ไม่ยากว่าใครหวังตกถังข้าวสาร บางคนก็บอกว่าความอ่อนต่อโลกไม่ใช่ลักษณะของคนพวกนี้ เพราะไม่อย่างนั้นหลายคนคงไม่มีทางมาถึงจุดๆ นี้ในชีวิตได้  นอกจากนี้งานวิจัยชิ้นหนึ่งยังบอกด้วยว่า 75% ของผู้ชายรวยมักจะมีเซ็กส์บ่อยกว่าและมีคู่นอนมากกว่าผู้ชายที่ไม่รวย โดยทั่วไปคนรวยในกรุงเทพฯ มักจะกระจุกตัวอยู่ย่านสุขุมวิท เช่น ทองหล่อ แต่ถ้าเป็นชายโสดรวยๆ ก็จะอยู่กระจัดกระจายกันสักหน่อย และอาจจะมีบางที่ที่เราคาดไม่ถึง ซึ่งก็อาจจะเป็นย่านเลียบทางด่วนรามอินทรา ราชพฤกษ์ รัตนาธิเบศร์ แจ้งวัฒนะ ราชดำริ สีลม สาทร ชิดลม เพลินจิต เป็นต้น ถึงคุณจะไม่มีเงินมากพอที่จะย้ายไปอยู่ในย่านหรือตึกที่หรูหราที่สุดได้ แต่คุณก็สามารถหาที่พักอาศัยที่ไม่ไกลจากย่านที่คนรวยเขาอยู่กันมากนักได้ ขยับเข้าไปให้ใกล้ที่สุด หรือจะย้ายไปอยู่ในอพาร์ตเมนต์รูหนูใจกลางย่านนั้นเลยก็ได้ วิธีนี้จะทำให้คุณต้องออกไปทำธุระต่างๆ พาสุนัขไปเดินเล่น ไปวิ่งออกกำลังกาย ดื่มกาแฟ และอื่นๆ ในย่านเดียวกันกับผู้ชายรวยๆ และการทำเช่นนี้ก็จะทำให้คุณได้ซึมซับวัฒนธรรมและได้พบปะผู้คนกลุ่มนั้น  วิธีนี้เปิดโอกาสให้คุณได้เริ่มผ่อนคลายเวลาอยู่ท่ามกลางคนรวยมากขึ้น และมีคนมองเห็นคุณโดยที่คุณไม่ต้องเสียอะไร (เพิ่มเติม) เลย  ถ้าคุณไม่มีเงินมากพอที่จะย้ายที่อยู่ ก็อาจจะแค่เริ่มจากการไปซื้อของเข้าบ้านในย่านหรูก่อน ขับรถไปวิ่งออกกำลังกายตอนเช้าในสวนสาธารณะสุดหรู เป็นต้น ถ้าคุณอยากรวย คุณก็ต้องดูรวย ถ้าคุณไม่ได้ดูรวยและไม่พยายามทำตัวให้กลมกลืนกับคนรวย โอกาสที่คุณจะประสบความสำเร็จก็จะน้อยลง คุณต้องดูเซ็กซี่แต่ไม่มากจนกลายเป็นดูสก๊อย วิธีการคือคุณต้องเซ็กซี่แต่ดูแพง เพราะฉะนั้นให้ลงทุนซื้อเสื้อผ้าชิ้นคลาสสิกสัก 2-3 ชิ้นที่สามารถใส่คู่กับอย่างอื่นได้หลายลุค ลองไปหาดูตามร้านฝากขายและในเว็บไซต์ออนไลน์อย่าง eBay นอกจากนี้ก็ให้ลงทุนซื้อกระเป๋าแบรนด์ดีไซเนอร์มือสองที่ใช้ได้หลายโอกาสสัก 1-2 ใบด้วย  เครื่องประดับเช่นอัญมณีก็สำคัญไม่แพ้กัน เพียงแต่ว่าของพวกนี้มันปลอมกันง่ายกว่า เช่น มุกถือเป็นเครื่องประดับคลาสสิกและไม่จำเป็นต้องเป็นของจริงก็ได้ ต่างหูเม็ดเดี่ยวทรงลูกบาศก์ทำจากเซอร์โคเนียมกับสร้อยคอที่เข้าชุดกันก็ไม่มีวันเชยและราคาไม่แพงมากนักด้วย รู้ข้อกำหนดในการแต่งตัวของงานที่คุณจะไปและอย่าลืมแต่งตัวตามข้อกำหนดนั้นด้วย ถ้าไม่แน่ใจ การแต่งตัวให้ดูดีเกินไปเล็กน้อยนั้นดีกว่าแต่งตัวแย่เล็กน้อยเสมอ อย่าทำผิวแทนเข้มจนเกินไป อย่าแต่งหน้าจัด และอย่าทำสีผมที่ไม่ใช่สีธรรมชาติ เพราะโดยทั่วไปแล้วมันไม่ได้ให้ลุคที่ดูดีมีระดับ แม้ว่าคุณจะไม่ได้เรียนด้านการเงินหรือทฤษฎีการเมืองมา คุณก็ต้องมีความรู้ในเรื่องที่ผู้ชายรวยๆ เขาคุยกันเป็นอย่างดี และเนื่องจากว่าคนพวกนี้มักจะเป็นผู้เล่นคนสำคัญในด้านธุรกิจและการเมือง คุณจึงต้องหาความรู้ในสาขาวิชาต่างๆ เหล่านี้ด้วยการอ่านหนังสือพิมพ์ทุกวัน โดยเฉพาะอย่างยิ่ง New York Times และ The Wall Street Journal เพิ่มเติมจากหนังสือพิมพ์การเมืองและธุรกิจที่เป็นภาษาไทยด้วย  ถ้าคุณไม่คุ้นเคยกับคำเฉพาะ แนวคิด และบริบททางประวัติศาสตร์ ให้หาข้อมูลเพิ่มเติมในอินเทอร์เน็ต การที่คุณสามารถคุยเรื่องฉลาดๆ ได้จะช่วยให้คุณโดดเด่นจากคนอื่นๆ และคนอื่นๆ ที่ว่านี้ก็มีอยู่ หลายคน เลยทีเดียว  นอกจากนี้ก็ให้หาเวลาเรียนรู้สิ่งต่างๆ ที่คนรวยเขาชอบทำกันด้วย เช่น ขี่ม้า แล่นเรือใบ ศิลปะ อัญมณีล้ำค่า อาหารจากประเทศต่างๆ รถหรู และอื่นๆ วิธีที่จะทำให้คุณถูกเขาจับได้ว่าเป็นพวกหนูหวังตกถังข้าวสารที่แน่นอนที่สุดก็คือ การเริ่มถามเขาว่าเขามีเงินในบัญชีเท่าไหร่รองลงมาก็คือการถามเขาว่า ข้าวของของเขาราคาเท่าไหร่ รองลงมาลำดับสามก็คือการถามเขาว่า ของที่เขาซื้อให้คุณราคาเท่าไหร่ เพราะฉะนั้นให้เลี่ยงประเด็นพวกนี้...เหมือนที่คุณเองก็ไม่ถามเรื่องพวกนี้กับคนอื่นเหมือนกัน นอกจากนี้ก็ให้ระวังมากๆ เวลาเที่ยวถามคนอื่นว่าผู้ชายคนนี้รวยขนาดไหนด้วย เพราะความสอดรู้สอดเห็นของคุณจะไปถึงหูเข้าได้ง่ายมาก ในเมื่อพวกเขาทำงานกันสัปดาห์ละ 60 - 80 ชั่วโมง วิธีหนึ่งที่จะได้พบปะพวกเขาก็คือการทำงานกับพวกเขา ใกล้พวกเขา หรือให้พวกเขา ยิ่งถ้าคุณจบด้าน M.B.A มายิ่งดีใหญ่ เพราะมันจะทำให้คุณมีคุณสมบัติตรงตามที่อุตสาหกรรมหลายๆ แห่งที่พวกเขาทำงานอยู่ต้องการ หรือคุณอาจจะมองสาขาอาชีพที่พวกเขาทุ่มเงินไปกับตรงนั้นก็ได้ เช่น งานด้านการขายผลงานศิลปะ ของโบราณ รถหรู เครื่องบินเจ็ต บ้าน และเรือยอร์ช  นอกจากนี้ก็ให้คิดถึงงานในสาขาอย่างเช่น การออกแบบภายใน การฝึกอบรมส่วนบุคคล สถาปัตยกรรม พยาบาล งานที่องค์กรการกุศล งานในคันทรีคลับ และอื่นๆ เพื่อให้คุณได้พบปะกับกลุ่มผู้ชายรวยๆ มากหน้าหลายตา  แต่อย่าไปทำงานที่คุณต้องใส่ชุดยูนิฟอร์ม เพราะมันจะทำให้เกิดเส้นอุปสรรคทางจิตวิทยาระหว่างคุณกับผู้ชายรวยๆ ที่คุณอยากเจอ งานเต้นรำการกุศล งานประมูลแบบเงียบ การแข่งขันกอล์ฟ การแข่งขันโปโล และอะไรก็ตามที่เกี่ยวข้องกับสถาบันวัฒนธรรมหรือการแพทย์เป็นแหล่งรวมตัวผู้ชายรวยชั้นเลิศ บ่อยครั้งที่ยิ่งเป็นองค์กรที่ไม่ค่อยมีใครรู้จักก็จะยิ่งมีแต่ผู้บริจาครวยๆ เพราะพวกที่รวยมากๆ มักจะภูมิใจที่ได้ช่วยเหลือองค์กรที่ไม่ค่อยมีใครเคยได้ยิน แต่เนื่องจากว่าคุณจะไปเข้าร่วมงานเหล่านี้ได้ก็ต่อเมื่อคุณได้รับเชิญหรือไม่อย่างนั้นค่าบัตรเข้าร่วมงานก็หลายหมื่นบาท วิธีที่จะทำให้คุณได้เข้าร่วมงานนี้ก็คือการเป็นอาสาสมัคร โดยเฉพาะอย่างยิ่งในการระดมทุน  วิธีนี้จะช่วยให้คุณได้มีโอกาสได้แอบดูรายชื่อแขก การ์ดเชิญ และโอกาสที่จะได้พบปะผู้คน  ในการค้นหางานเหล่านี้ ให้ใช้อินเทอร์เน็ตค้นหาข้อมูลเกี่ยวกับองค์กรการกุศลในจังหวัดของคุณหรือในจังหวัดใกล้ๆ คุณอาจจะเข้าไปดูที่ รายนามผู้บริจาค เพื่อดูว่าใครบริจาคเงินให้แก่องค์กรนั้นมากที่สุด ผู้ชายชอบกีฬา และกีฬาที่พวกผู้ชายรวยๆ ชอบมากเป็นพิเศษก็เช่นกอล์ฟ โปโล ขี่ม้า แล่นเรือใบ สกี และเทนนิส ดูว่ากีฬาพวกนี้เล่นยังไง ศึกษาข้อมูลเกี่ยวกับผู้เล่นที่ดีที่สุด งานและสถานที่จัดการแข่งกีฬาที่หรูที่สุด และข่าวล่าสุดเกี่ยวกับกีฬา และนอกจากนี้ก็ให้เข้าร่วมสโมสรแร็กเก็ตใกล้บ้านและหัดเล่นเทนนิส ลงเรียนกอล์ฟ ลงเรียนแล่นเรือใบ และอื่นๆ เพื่อที่นอกจากคุณจะได้พบปะกับคนรวยแล้ว มันยังแสดงให้เห็นด้วยว่าคุณสามารถทำในสิ่งที่คนรวยทำได้ เวลาที่ผู้ชายรวยๆ เขาจะไปรับประทานอาหารค่ำ ไปสังสรรค์ตอนกลางคืนในเมือง หรือไปเที่ยว พวกเขาคาดหวังว่าทุกอย่างจะต้องออกมาดีที่สุด เพราะฉะนั้นพวกเขาจึงจะไปแต่ที่ที่ดีที่สุดเท่านั้น ซึ่งนั่นเป็นที่ที่คุณควรจะไป บาร์ของโรงแรมสุดหรูและบาร์ของร้านสเต็กระดับ 4 ดาวซึ่งเป็นที่ที่เขาจะได้ดื่มอะไรสักหน่อยก่อนรับประทานอาหารเป็นที่ที่คุณเหมาะจะเอาตัวเองเข้าไปอยู่มากที่สุด แต่ถ้าเขาเป็นผู้ชายรวยที่ขี้อายสักหน่อย ให้ไปที่เลานจ์เก๋ๆ ในย่านสำหรับคนรวยเท่านั้น อย่าไปกับแก๊งเพื่อนสาวที่ชอบดี๊ด๊าและอย่าไปกับผู้ชายเด็ดขาด แต่ให้ไปกับเพื่อนแค่คนหรือสองคนพอ ผู้ชายรวยๆ ซื้อบ้านหลายหลัง ทำให้เขาต้องหาชิ้นงานศิลปะมาประดับผนัง และนอกจากเรื่องนี้พวกผู้ชายรวยๆ เองก็มักจะได้รับเชิญไปงานสังคมในลักษณะนี้อยู่แล้ว ซึ่งหมายความว่าพวกเขาจะได้ไปดูนิทรรศการศิลปะ งานเปิดตัว และงานประมูลมากมายอยู่แล้ว เริ่มจากการเข้าร่วมงานเปิดตัวที่ไม่มีค่าใช้จ่ายก่อน (หลังจากที่ค้นคว้าเรื่องประวัติศาสตร์ศิลปะมาอย่างละเอียดแล้ว) แล้วค่อยไปสมัครเป็นสมาชิกพิพิธภัณฑ์ (ซึ่งไม่แพงมากและทำให้คุณมีสิทธิ์ได้เข้าร่วมงานต่างๆ มากมาย) เช่นเดียวกับงานการกุศล หลายแห่งต้องการอาสาสมัครไม่ว่าจะเป็นโรงพยาบาล องค์กรไม่แสวงผลกำไรด้านการเมืองและสังคม พิพิธภัณฑ์ และองค์กรอื่นๆ ที่คล้ายกัน การเป็นอาสาสมัครในองค์กรเหล่านี้จะทำให้คุณได้พบปะพูดคุยกับผู้ชายรวยๆ โดยตรง และอย่าได้ดูถูกความร่ำรวยของแพทย์เอกชนในประเทศไทยเชียว แพทย์เฉพาะทางในสาขา เช่น วิทยาทางเดินปัสสาวะ วิทยาทางเดินอาหาร หัตถการปฏิบัติรักษาโรคหัวใจและหลอดเลือด และศัลยกรรมกระดูกและข้อนั้นเฉลี่ยรายได้อยู่ที่เดือนละ 200,000 - 350,000 บาทเลยทีเดียว ส่วนผู้บริหารโรงพบาบาลรายได้ปีนึงก็หลายล้านบาท มีเว็บไซต์ต่างประเทศมากมายที่อ้างว่าสามารถช่วยหาคู่ให้คนรวย หรือหาคนรวยให้คนที่ไม่รวยได้ โดยเว็บไซต์ใหญ่ๆ ก็ได้แก่ MillionaireMatch.com SeekingMillionaires.com Onluxy.com และ SugarDaddie.com (แม้ว่าเว็บหลังนี้จะดูคลุมเครือเล็กน้อยและควรมองว่าเป็นการหาเสี่ยเลี้ยงมากกว่า) นอกจากนี้ก็ยังมี “แม่สื่อเศรษฐี” จำนวนมากที่คุณสามารถจ้างมาให้หาคู่เดตที่เป็นคนรวยให้คุณได้ ไม่มีอะไรมารับประกันได้ว่าแม่สื่อจะยอมทำงานให้คุณ เพราะฉะนั้นพยายามจัดการตัวเองในเรื่องอื่นๆ ให้เรียบร้อยก่อนเพื่อเพิ่มอัตราความสำเร็จก่อนจะจ้างแม่สื่อจริงๆ
ดูตัวเลขการเติบโต. พิจารณาให้ดีว่าเขาเป็นใคร. รู้ว่าพวกเขาต้องการอะไรจากผู้หญิง. หาว่าเขาอาศัยอยู่ที่ไหน. ย้ายไปอยู่ใกล้บ้านเขา. ทำตัวให้กลมกลืนกับคนรวย. คุยเรื่องเดียวกันกับเขา. ทำเหมือนว่าเงินไม่สำคัญ. ทำงานในอุตสาหกรรมหรือสาขาอาชีพเดียวกันกับพวกเขา. เข้าร่วมงานการกุศล. เข้าร่วมงานกีฬาของพวกเขา. ไปสังสรรค์ที่บาร์ เลานจ์ และร้านอาหารหรูๆ. ไปงานเปิดตัวแกลเลอรี. เป็นอาสาสมัครในที่ที่คุณจะได้เจอพวกเขา. เข้าร่วมเว็บไซต์หรือแอพสำหรับคนรวยหรือจ้างผู้เชี่ยวชาญ.
https://www.wikihow.com/Find-Rich-Men https://www.wikihow.com/Find-Rich-Men https://www.wikihow.com/Find-Rich-Men
Understanding the Wealthy Man Adjusting Your Life to Meet Them Meeting Them on Their Turf